Борис Младенов-Young
Да си хуманен лекар, означава…

chitanka.info

Да си хуманен лекар, означава,

на себе си да не принадлежиш;

не за пари, работиш за престиж

и получаваш гола чест и слава.

Видял ли си във вестници, в журнали,

в рекламите на малкия екран

ликът на виден лекар, увенчан

със почести, с хвалебствия, с медали?!

Не си! Защото ти не си на мода.

Не си спортист, артист, певец, модел…

Пред тях се кланя всеки, гръб привел

и ги въздига чак до небосвода.

А кой в тоз свят побъркан и разглезен

за обществото днес е по-полезен!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.